র‍্যাপিড মেট্রো গুরগাঁও
র‍্যাপিড মেট্রো গুরগাঁও ভারতের গুরুগ্রাম শহরের একটি দ্রুতগামী রেল পরিবহন ব্যবস্থা।এটি ১৪ নভেম্বর ২০১৩ সালে চালু হয়।বর্তমানে গুড়গাঁও মেট্রোর মোট দৈর্ঘ্য ১১.৭ কিলোমিটার (৭.৩ মা) এবং স্টেশন সংখ্যা ১১টি।দৈর্ঘ্য ও স্টেশনের সংখ্যায় গুড়গাঁও মেট্রো হল ভারতের ক্ষুদ্রতম মেট্রো ব্যবস্থা। গুড়গাঁও মেট্রো দিল্লি মেট্রোর সঙ্গে যুক্ত রয়েছে। প্রতিদিন এই মেট্রো ব্যবস্থায় ৭৫ হাজার জন (২০১৮ সালের হিসাবে) যাত্রি চলাচল করে। র‍্যাপিড মেট্রো গুরগাঁও লিমিটেড (আরএমজিএল) দ্বারা নির্মিত এবং পরিচালিত, এই মেট্রো রেল ব্যবস্থাটি বিশ্বের প্রথম সম্পূর্ণ বেসরকারি অর্থায়নে তৈরি মেট্রো। কেন্দ্রীয় সরকার, হরিয়ানা সরকার বা কোনও সরকারী খাতের উদ্যোগে বিনিয়োগে এটি নির্মিত হয়নি। মেট্রো সেবাগুলো দৈর্ঘ্য ০৬:০৫ টা এবং ০০:৩৬ টার মধ্যে দৈনিক ৪ মিনিট অন্তর চলছে। মেট্রো ট্রেনগুল তিনটি কোচ দ্বারা গঠিত। তৃতীয় রেল (থার্ড লাইন) দ্বারা ৭৫০ ভোল্ট সরাসরি বিদ্যুৎ সরবরাহ করা হয়। এই মেট্রো ব্যবস্থাটি ছিল ভারতের মধ্যে প্রথম যারা স্টেশনগুলোর নামকরণের অধিকার নিলামের মাধ্যমে ঠিক করে। মূলত ২০১২ সালে মেট্রো ব্যটস্থাটি চালু করার পরিকল্পনা থাকলেও, ১৪ নভেম্বর ২০১৩ তারিখে গুড়গাঁও মেট্রোর প্রথম ধাপটি খোলা। প্রকল্পের দ্বিতীয় পর্যায় ৩১ মার্চ ২০১৭ তারিখে বাণিজ্যিক ভাবে চালু করা হয়।